text: Dansker er kørt galt syd for grænsen
  29 december 2017 kl. 18.10
  Vejene er også glatte i Tyskland – ved Harrislev er en dansker kørt galt på A7
  En ulykke på A7 involverede en dansker, der kørte galt på motorvejen mellem Harridslev og Flensburg. Her er vejene også glatte.
  - Danskeren blev kørt til hospitalet, men er ikke kommet slemt til skade, oplyser tysk politi til TV SYD.
  Ulykken spærrede motorvejen i en rum tid, men danskerens bil er nu flyttet ind i rabatten, og motorvejen er igen fri.
  
  